Narodna skupština
20150415

Dame i gospodo narodni poslanici, poštovani potpredsedniče Narodne skupštine, gospodine Arsenoviću, poštovana gospođo Udovički, poštovane gošće i gosti iz ministarstva, imam jednu prethodnu napomenu samo za gospodina Arsenovića, a onda da par reči još dodam. Vidite, gospodine Arsenoviću, kako sam se ja izborio da i vi predsedavate sednicom danas. Gospođa Gojković je intervenisala, odlučila da ni ona sada ne predsedava, ni gospodin Bečić, nego da vi predsedavate jedno vreme sednicom Narodne skupštine, kao što je i red, gospodine Arsenoviću. Na primeru ovog amandmana hoću da pokažem koliko je veoma važno da narodni poslanici i naravno gospođa Udovički i njen tim veoma precizno, a ne samo ozbiljno i stručno, što je već bio slučaj, ja sam to govorio, pristupe pripremama Predloga zakona. Na primeru, član 51. samo da pokažem drugim narodnim poslanicima, između ostalog stvari tiče se i toga kako izgleda službena legitimacija. Sada je pisalo – službena legitimacija sadrži mali grb Republike Srbije, organizacioni položaj, mnogo stvari koje sadrži i onda smo mi primetili npr.